Abd al-Rahman III

Abd al-Rahman III (arabisk: عبد الرحمن بن محمد, spansk: Abderramán; født 7. januar 891 i Córdoba, død 15. oktober 961 i Medina Azahara) var den 8. emir og den første kalif av Córdoba (912–961).

Al-Rahman III sørget for ro i det splittede riket og forsvarte seg mot fatimidene i Nord-Afrika og de kristne småstatene (Castilla, León og Navarra) i Nord-Spania. I 929 erklærte han seg selv kalif og skapte dermed Córdoba-kalifatet.

Liv og virke

Bakgrunn
Han nedstammet fra umayyadene som regjerte umayyadekalifatet, og var emir i Córdoba-emiratet i Al-Andalus.

Fra emir til kalif (emir 912–929, kalif 929–961)
Abd ar-Rahman underkuet adelen med en delvis kristen leiehær og slo deretter tilbake fatimidene, dels ved å støtte deres fiender i Afrika, dels ved å selv gjøre krav på kalifatet. Hans forgjengere hadde, likesom han selv da han tiltrådte tronen, kalt seg emirer. Ved å heve seg selv selv over i sultanverdigheten kunne Abd ar-Rahman styrke sin posisjon, både overfor den egenrådige adelen og hans fiender i Afrika.

Da Abd ar-Rahman III den 16. januar 929 utropte seg selv til kalif brøt han både med den lange tradisjon som hadde knyttet tittelen til den som kontrollerte de hellige byer Mekka og Medina og med kalifatene i Kairo og Damaskus.

På grunn av at han ble forrådt av den arabiske adelen tapte han slaget ved Alhandega mot de kristne i 939. Det ble hans siste militære kampanje.

Likesom hans sønn al-Hakam II skal også ʿAbd ar-Rahmān III ha hatt et mannlig harem. Etter ʿAbd ar-Rahmāns død i oktober 961 ble al-Hakam II kalif av Córdoba.

Referanser

Litteratur 
 Évariste Lévi-Provençal, Emilio García Gómez (utg.): Una Crónica anónima de Abd al-Rahman III al-Nasir. Madrid 1950.
 Maribel Fierro: ʾAbd al-Rahman. The First Cordoban Caliph. Makers of the Muslim World. Oneworld Publications, Oxford 2005, ISBN 1-85168-384-4.
 Ulrich Haarmann: Geschichte der Arabischen Welt. C.H. Beck, München 2004. ISBN 3-406-47486-1.
 Arnold Hottinger: Die Mauren. Arabische Kultur in Spanien, Wilhelm Fink Verlag, München 1995, ISBN 3-7705-3075-6.
 Stephan Ronart, Nandy Ronart (utg.): Lexikon der Arabischen Welt. Ein historisch-politisches Nachschlagewerk. Artemis Verlag, Düsseldorf 1972, ISBN 3-7608-0138-2.
 Janina M. Safran: Defining Boundaries in al-Andalus: Muslims, Christians, and Jews in Islamic Iberia. Cornell University Press, Ithaca, 2013, ISBN 9780801451836, S. 59–69.

Personer fra Córdoba i Spania
Kalifer